
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1237 

15 Μαίου 2014 


ΑΠΟΦΑΣΕΙ Σ 

Αριθμ. 19279 

Καθορισμός της ειδικής εκλογικής αποζημίωσης στους 
υπαλλήλους του Υπουργείου Δημόσιας Τάξης και 
Προστασίας του Πολίτη, για την έκτακτη απασχό¬ 
λησή τους κατά την προπαρασκευή και διενέργεια 
των δημοτικών και περιφερειακών εκλογών της 18ης 
Μάίου 2014 και των επαναληπτικών της 25ης Μάίου 
2014 και των εκλογών για την ανάδειξη των μελών 
του Ευρωπαϊκού Κοινοβουλίου της 25ης Μάίου 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 131 του Π.Δ. 26/2012 «Κωδικοποίηση σ’ 
ενιαίο κείμενο των διατάξεων της νομοθεσίας για την 
εκλογή βουλευτών» (ΦΕΚ 57 Α'). 

β. Του άρθρου 134 παρ. 1 του Ν. 3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87 Α') όπως 
ισχύει. 

γ. Του Ν. 4255/2014 «Εκλογή Μελών του Ευρωπαϊκού 
Κοινοβουλίου και άλλες διατάξεις» (ΦΕΚ 89 Α'). 

δ. Του άρθρου 19 και 45 του Ν. 4071/2012 «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ΕΚ» 
(ΦΕΚ 85 Α') και του άρθρου 58 παρ. 10β του Ν. 4075/2012 
«Θέματα Κανονισμού Ασφάλισης ΙΚΑ-ΕΤΑΜ, Ασφαλιστι¬ 
κών Φορέων, προσαρμογή της νομοθεσίας στην Οδηγία 
2010/18/ΕΕ και λοιπές διατάξεις» (ΦΕΚ 89 Α'). 

ε. Του άρθρου 26 παρ. 1 του Ν. 2362/1995« Περί Δημο¬ 
σίου Λογιστικού, Ελέγχου των δαπανών του Κράτους και 
άλλες διατάξεις» (ΦΕΚ 247Α'), όπως αντικαταστάθηκε με 
το ταυτάριθμο άρθρο του Ν. 3871/2010 «Δημοσιονομική 
Διαχείριση και Ευθύνη» (ΦΕΚ 141 Α'). 

ζ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (Π.Δ 63/2005, 
ΦΕΚ 98 Α'). 


2. Την υτϊ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (ΦΕΚ 2105 Β'). 

3. Την υπάρχουσα ανάγκη παροχής έκτακτης εκλο¬ 
γικής εργασίας από τους υπαλλήλους του Υπουργείου 
Δημόσιας Τάξης και Προστασίας του Πολίτη, για την 
αντιμετώπιση των αυξημένων εργασιών προπαρασκευ- 
ής, διενέργειας, κ.τ,λ. των δημοτικών και περιφερειακών 
εκλογών της 18ης Μάίου 2014 και των επαναληπτικών 
της 25ης Μάίου 2014 και των εκλογών για την ανάδει¬ 
ξη των μελών του Ευρωπαϊκού Κοινοβουλίου της 25ης 
Μάίου 2014. 

4. Το γεγονός ότι οι εργασίες αυτές, λόγω της φύσης 
και του όγκου τους δεν είναι δυνατόν να αντιμετω- 
πισθούν από τους παραπάνω υπαλλήλους μέσα στο 
κανονικό ωράριο εργασίας τους και παρίσταται ανάγκη 
απασχόλησή τους πέραν του ωραρίου αυτού και κατά 
τις εξαιρέσιμες ημέρες και νυκτερινές ώρες, πέραν των 
κυρίων καθηκόντων απασχόλησής τους. 

5. Το υπ’ αριθμ. ΕΜ/4ο/275 από 06/5/2014 έγγραφο της 
Επιτελικής Μονάδας του Υπουργείου Δημόσιας Τάξης 
και Προστασίας του Πολίτη. 

6. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, των 
Ειδικών Φορέων του Υπουργείου Δημόσιας Τάξης και 
Προστασίας του Πολίτη: 43-110 «ΕΛΛΗΝΙΚΗ ΑΣΤΥΝΟΜΙΑ», 
43-120 «ΠΥΡΟΣΒΕΣΤΙΚΟ ΣΩΜΑ», 43-620 «Γ.Γ. ΠΟΛΙΤΙΚΗΣ 
ΠΡΟΣΤΑΣΙΑΣ», 43-630 «ΥΠΗΡΕΣΙΑ ΑΣΥΛΟΥ» και 43-640 
«ΥΠΗΡΕΣΙΑ ΠΡΩΤΗΣ ΥΠΟΔΟΧΗΣ» του ΚΑΕ 5262, το ύψος 
της οποίας ανέρχεται στο ποσό των δέκα τριών εκα¬ 
τομμυρίων πεντακοσίων χιλιάδων (13.500.000,00) ευρώ 
περίπου, αποφασίζουμε: 

1. Εγκρίνουμε την καταβολή ειδικής εκλογικής αποζη¬ 
μίωσης κατά το χρονικό διάστημα από 22.4.2014 έως και 
25.5.2014 για την παροχή έκτακτης εκλογικής εργασίας, 
στα πλαίσια της προπαρασκευής και της διενέργειας 
των δημοτικών και περιφερειακών εκλογών της 18ης 
Μάίου 2014 και των επαναληπτικών της 25ης Μάίου 2014 
και των εκλογών για την ανάδειξη των μελών του Ευ¬ 
ρωπαϊκού Κοινοβουλίου της 25ης Μάίου 2014, σε εξήντα 
επτά χιλιάδες πεντακόσιους (67.500) υπαλλήλους συ- 

νολικά, που υπηρετούν στο Υπουργείο Δημόσιας Τάξης 
και Προστασίας του Πολίτη και ειδικότερα:. 

α. Στους εν ενεργεία Αξιωματικούς, Ανθυπαστυνό- 
μους, Αρχιφύλακες, Υπαρχιφύλακες, Αστυφύλακες και 
Δόκιμους Υπαστυνόμους, Αρχιφύλακες, Αστυφύλακες 
της Ελληνικής Αστυνομίας και στους προς αυτούς αντί¬ 
στοιχους του Πυροσβεστικού Σώματος. 

β. Στο πολιτικό προσωπικό του Υπουργείου Δημόσιας 
Τάξης και Προστασίας του Πολίτη, [Κλάδων ΠΕ, ΤΕ, 
ΔΕ και ΥΕ καθώς και στο προσωπικό αυτού με σχέση 
εργασίας ιδιωτικού δικαίου αορίστου και ορισμένου 
χρόνου όλων των κατηγοριών και ειδικοτήτων], πλην 
εκείνων που είναι αποσπασμένοι σε άλλους φορείς του 
Δημόσιου Τομέα. 

γ. Σε (16) υπαλλήλους της Υπηρεσίας Δημοσιονομι¬ 
κού Ελέγχου και της Υπηρεσίας Επιτρόπου του Ελε¬ 
γκτικού Συνεδρίου στο Υπουργείο Δημόσιας Τάξης και 
Προστασίας του Πολίτη, οι οποίοι λαμβάνουν εκλογική 
αποζημίωση πεντακοσίων (500,00) ευρώ και η δαπάνη 
θα βαρύνει τις πιστώσεις του Ειδικού Φορέα 43-110 «Ελ¬ 
ληνική Αστυνομία». 

δ. Στους εν ενεργεία Συνοριακούς Φύλακες και Εκπαι¬ 
δευόμενους Συνοριακούς Φύλακες. 

ε. Στους εν ενεργεία Ειδικούς Φρουρούς και Εκπαι¬ 
δευόμενους Ειδικούς Φρουρούς. 

στ. Στους Πυροσβέστες Πενταετούς Υποχρέωσης και 
Εκπαιδευόμενους Πυροσβέστες Πενταετούς Υποχρέ¬ 
ωσης. 

2. Δεν λαμβάνουν την ειδική εκλογική αποζημίωση 
όσοι δεν παρέχουν σχετικές υπηρεσίες κατά την προ¬ 
εκλογική περίοδο, ήτοι από 22-4-2014 έως 25-5-2014 και 
ειδικότερα: 

α. Όσοι από το ένστολο και πολιτικό προσωπικό ευ- 
ρίσκονται σε κατάσταση τέτοια, ένεκα της οποίας δεν 
εκτελούν ή απαγορεύεται να εκτελούν Υπηρεσία. 

β. Όσοι από το ένστολο και πολιτικό προσωπικό είναι 
τοποθετημένοι ή υπηρετούν με απόσπαση ή εκπαιδεύ¬ 
ονται στο εξωτερικό. 

γ. Όσοι από το ένστολο και πολιτικό προσωπικό ευ- 
ρίσκονται σε οποιαδήποτε άδεια, πλην αυτής που θα 
χορηγηθεί για την άσκηση εκλογικού δικαιώματος, της 


προβλεπόμενης ειδικής άδειας αιμοδοσίας και της συν¬ 
δικαλιστικής άδειας. 

δ. Οι ευρισκόμενοι σε κατάσταση "οίκοι νοσηλείας” 
και νοσηλευόμενοι σε νοσοκομεία. 

3. Με την επιφύλαξη της διάταξης του στοιχείου γ. 
του άρθρου 1, καθορίζουμε την ειδική εκλογική αποζη¬ 
μίωση για τον καθένα από τους παραπάνω στο ποσό 
των διακοσίων (200,00 €) ευρώ για όλο το παραπάνω 
διάστημα παροχής της έκτακτης εκλογικής εργασίας. 

Για όσους υπάρξει κώλυμα κατά την εκλογική περίοδο, 
για οποιονδήποτε λόγο, το επίδομα θα περικόπτεται 
ανάλογα με τις ημέρες κωλύματος. 

4. Η καταβολή της εν λόγω εκλογικής αποζημίωσης 
στο προσωπικό της παρούσας απόφασης θα πραγμα¬ 
τοποιηθεί την 14η Ιουνίου 2014 και θα βαρύνει τους 
αντίστοιχους ΚΑΕ 5262 των παρακάτω Ειδικών Φορέων 
του Υπουργείου Δημόσιας Τάξης και Προστασίας του 
Πολίτη: 

Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» (ποσό 10.947.600 €). 

Ε.Φ. 43-120 «ΠΥΡΟΣΒΕΣΤΙΚΟ ΣΩΜΑ» (ποσό 2.496.400 €). 

Ε.Φ. 43-620 «ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣ¬ 
ΤΑΣΙΑΣ» (ποσό 8.200 €) 

Ε.Φ. 43-630 «ΥΠΗΡΕΣΙΑ ΑΣΥΛΟΥ» (ποσό 39.600 €). 

Ε.Φ. 43-640 «ΥΠΗΡΕΣΙΑ ΠΡΩΤΗΣ ΥΠΟΔΟΧΗΣ» (ποσό 
8.200 €). 

5. Το ανωτέρω εκλογικό επίδομα καταβάλλεται υπό 
την προϋπόθεση ότι δεν έχει ληφθεί και άλλη εκλογική 
αποζημίωση για τις ίδιες εκλογές. 

6. Η διαδικασία πληρωμής στους δικαιούχους, θα κα¬ 
θοριστεί με εσωτερικές διαταγές των οικείων Φορέων 
και Αρχηγείων. 

7. Η εν λόγω αποζημίωση υπόκειται στις νόμιμες κρα¬ 
τήσεις καθώς και σε φορολογία εισοδήματος. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 15 Μάίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

